ออกกฎกระทรวงการอนุญาตให้ใช้พื้นที่เพื่อตั้งสถานประกอบการทางนิวเคลียร์
ออกกฎกระทรวงการอนุญาตให้ใช้พื้นที่เพื่อตั้งสถานประกอบการทางนิวเคลียร์ ตามพ.ร.บ.พลังงานนิวเคลียร์เพื่อสันติ พ.ศ.2559 กำหนดนิยามพื้นที่กีดกัน พื้นที่ระวังเหตุ พื้นที่ห่างจากชุมชน10 เม.ย.2563 ผู้สื่อข่าวรายงานว่า เมื่อวันที่ 9 เม.ย.ที่ผ่านมาเผยแพร่ กฎกระทรวงการอนุญาตให้ใช้พื้นที่เพื่อตั้งสถานประกอบการทางนิวเคลียร์ พ.ศ.2563 ลงนามโดยสุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เมื่อวันที่ 23 มี.ค.ที่ผ่านมา พร้อมเหตุผลประกอบในการประกาศใช้กฎกระทรวงฉบับนี้ ว่า โดยที่มาตรา 51 วรรคสี่ มาตรา 52 และ มาตรา 53 วรรคสาม แห่ง พ.ร.บ.พลังงานนิวเคลียร์เพื่อสันติ พ.ศ.2559บัญญัติให้การขอรับ ใบอนุญาต การออกใบอนุญาต การออกใบแทนใบอนุญาต การขอต่ออายุใบอนุญาต และการต่ออายุ ใบอนุญาตให้ใช้พื้นที่เพื่อตั้งสถานประกอบการทางนิวเคลียร์ เป็นไปตามหลักเกณฑ์ วิธีการ และเงื่อนไข ที่กำหนดในกฎกระทรวง จึงจำเป็นต้องออกกฎกระทรวงนี้ มีเนื้อหาโดยสรุปคืออาศัยอำนาจตามความ ในมาตรา 5 วรรคสองแห่ง พ.ร.บ.พลังงานนิวเคลียร์เพื่อสันติ พ.ศ.2559 ซึ่งแก้ไขเพิ่มเติมโดย พ.ร.บ.พลังงานนิวเคลียร์เพื่อสันติ(ฉบับที่2) พ.ศ.2562 และมาตรา 51 วรรคสี่มาตรา 52 และมาตรา 53 วรรคสามแห่งพระราชบัญญัติพลังงานนิวเคลียร์เพื่อสันติพ.ศ.2559 รัฐมนตรีว่าการกระทรวงการอุดมศึกษาวิทยาศาสตร์วิจัยและนวัตกรรมออกกฎกระทรวง ไว้ดังต่อไปนี้ข้อ 1. ในกฎกระทรวงนี้ พื้นที่กีดกัน หมายความว่าพื้นที่ของสถานประกอบการทางนิวเคลียร์ซึ่งผู้ขอรับใบอนุญาตต้องแสดงให้เห็นว่าในกรณีเกิดอุบัติเหตุรั่วไหลของสารกัมมันตรังสีผู้ที่อาศัยอยู่บริเวณขอบของพื้นที่กีดกันจะต้องได้รับปริมาณรังสีทั่วร่างกายไม่เกิน 250 มิลลิซีเวิร์ตหรือปริมาณรังสีที่ต่อมไทรอยด์ไม่เกิน 3000 มิลลิซีเวิร์ตจากการรับสารไอโอดีนภายในเวลาสองชั่วโมงพื้นที่ระวังเหตุหมายความว่าพื้นที่โดยรอบพื้นที่กีดกันซึ่งผู้ขอรับใบอนุญาตสามารถจัดการให้ผู้อยู่อาศัยในพื้นที่นั้นซักซ้อมและปฏิบัติตามวิธีการกรณีเกิดเหตุฉุกเฉินทางนิวเคลียร์และรังสีและต้องแสดงให้เห็นว่าในกรณีเกิดอุบัติเหตุรั่วไหลของสารกัมมันตรังสีผู้ที่อาศัยอยู่บริเวณขอบของพื้นที่นี้จะต้องได้รับปริมาณรังสีทั่วร่างกายไม่เกิน 250 มิลลิซีเวิร์ตหรือปริมาณรังสีที่ต่อมไทรอยด์ไม่เกิน 3000 มิลลิซีเวิร์ตจากการรับสารไอโอดีนภายในสามสิบวันพื้นที่ห่างจากชุมชนหมายความว่าพื้นที่จากจุดศูนย์กลางที่ตั้งสถานประกอบการทางนิวเคลียร์ที่มีรัศมีไม่น้อยกว่า 1.3 เท่าของรัศมีของพื้นที่ระวังเหตุและต้องมีประชากรหนาแน่นไม่เกิน 500 คน ต่อตารางกิโลเมตรทั้งนี้ไม่รวมถึงพื้นที่ในส่วนที่เป็นพื้นที่กีดกันและพื้นที่ระวังเหตุเหตุการณ์ภายนอกหมายความว่าเหตุการณ์ที่ส่งผลต่อความปลอดภัยของสถานประกอบการทางนิวเคลียร์และไม่ได้เกิดจากการดำเนินการหรือกิจกรรมภายในสถานประกอบการทางนิวเคลียร์รายละเอียดประกาศทั้งหมด
ออกกฎกระทรวงการอนุญาตให้ใช้พื้นที่เพื่อตั้งสถานประกอบการทางนิวเคลียร์ ตามพ.ร.บ.พลังงานนิวเคลียร์เพื่อสันติ พ.ศ.2559 กำหนดนิยาม พื้นที่กีดกัน พื้นที่ระวังเหตุ พื้นที่ห่างจากชุมชน10 เม.ย.2563
พ.ร.บ.พลังงานนิวเคลียร์เพื่อสันติ พ.ศ.2559,สถานประกอบการทางนิวเคลียร์,นิวเคลียร์